ROZSNYÓ ÁSVÁNYAINAK ISMERETÉHEZ. 
559 
lapú rhomboéderei, mint a milyenek a szomszédos «Bernárdi» teléren Sajó- 
házán elég gyakoriak, Rozsnyón ritkák. A pyrit, az arsenopyrit és a kvarcz 
kristályai pátvaskőbe vagy fakóérczbe nőve is találhatók. 
Galenit. 
A galenit előfordulását Rozsnyó ásványai közt nem említik ; sideritre 
telepedett tetraédrit, bournonit, sphalerit és chalkopyrit kíséretében. Az 
érczes telérpéldányokon a fakóércz mellett nagyszemcsésen fordul elő ; a te¬ 
lérek üregeiben és hasadékain hexaéderes kristályai alárendelt oktaéder¬ 
lapokkal 3—4 mm nagyságot is elérnek. Azokon a darabokon, amelyeken 
bournonit van, legalább egynéhány jól kifejlett, fényes galenitkristályka is 
ül, amelyek az egyik oktaéderlap szerint nem ritkán hatoldalú táblásak. 
Sphalerit. 
Rozsnyón a sphalerit meglehetős gyéren fordul elő ; Fellenberg 1 
egyáltalában nem említi, Melczer 2 pedig csak annyit mond, hogy sötét¬ 
színű, bonyolult kifejlődésű kristályai a Sa jóháza felé eső teléreken talál¬ 
hatók. Az utóbbi lelethely «Bernárdi» teléréről származó kézipéldányon 
a 3—6 mm nagy, sötétbarna és átlátszatlan kristályok siderit-rhomboéde- 
rekre nőttek. 
A már más helyen említett kézipéldány 3 a rozsnyói «Szadlovszky»- 
bánya VII. szintjéről és pedig az észak felé húzódó fedűvágatról származik. 
A pátvaskövön ülő sphalerit kísérői nagyobb bournonit-kristályok, kevés 
chalkopyrit és kvarcz voltak. 
A nagyobb (4—5 mm) kristályok átlátszatlanok; lapjaik többnyire 
zsírfényűek, megmartak, mérhetőket köztük nem találtam. A kicsiny kris¬ 
tályok (0*5—1% mm) vörösesbarnák, gyantasárgák, átlátszók; lapjaik 
erősen gyémánt fény űek. Míg a nagyobb kristályok szorosan egymás mellett, 
egymást a kifejlődésben akadályozva telepedtek a sideritre, addig a leg¬ 
kisebbek közt szépen kifejtett magános kristálykákat is találunk a sideri- 
ten, ritkábban a bournonit, tetraédrit vagy chalkopyrit kristályain. 
Méréssel megállapíthattam d {110}, a {100}, h {410} és g {320} ala¬ 
kokat ; uralkodik a rhombtizenkettős, amely többször egy trigonos tengely 
irányában elnyúlt (XI. tábla, 1. ábra). A sphalerit közönséges ikrei is gyako¬ 
riak. A hexaéder lapocskái mindig kifogástalan simák, az uralkodó d {110} 
1 Die Erzlagerstätten Ungarns etc. 120. és 193. 1. 
2 Az id. helyen 536. 1. 
3 Mathemat. és természettud. Értesítő, 1914. XXXII. köt. 709. 1. 
